чрез
Административен съд – София град
1 отд.,63 с-в
до

Върховен административен съд

  КАСАЦИОННА ЖАЛБА

от ИБРАХИМ АЛХАЛИЛ МОХАМАД
търсещ закрила от Сирия,

ЛНЧ: 7003459802
адрес: гр. София, бул. „Ботевградско шосе“ № 270, ПМЗ – Враждебна към РПЦ – София на ДАБ    
срещу:

Решение № 9336/18.03.2025 год. на

АССГ, 1 отд., 63 с-в, по
адм.д.№ 11889/2024 год.

Уважаеми върховни административни съдии,

С горното решение на АССГ бе отхвърлена жалбата ми против решение на председателя на Държавната агенция за бежанците с която ми бе отказано предоставяне на статут на бежанец и хуманитарен статут по реда на ЗУБ поради липса на предпоставките предвидени в чл.8 и чл.9 и на основание чл.75, ал.1, т.2 и 4 от ЗУБ. 
Така постановеното решение е неправилно поради нарушение на материално правни разпоредби, необосновано е и е постановено при съществени нарушения на съдопроизводствените правила. 


Съдът при постановяване на решението си не се е съобразил със следното:


1. Съдът е приел безкритично и без анализ на допълнителни данни от други източници, изложените в решението на ДАБ изводи, касаещи ситуацията в страната ми на произход Сирия.


Изводите на решаващият съд относно настоящата ситуация в Сирия, са базирани на подход, който противоречи на методологията на Агенцията на Европейския съюз в областта на убежището (EUAA), публикувана на интернет-страницата й - https://euaa.europa.eu, изискваща цялостна преценка на основанията за предоставяне на статут, което е свързано най-вече със събиране на доказателства от повече от един източник и анализирането им в количествено и качествено отношение. 


В решението е посочена единствено справка, изготвена от самата ДАБ, като не са посочени източниците, които са използвани за изготвянето и. 


Анализът на изложената в решението обстановка в Сирия е непълен и не са отчетени настъпилите след постановяване на административният акт реални събития в държавата ми на произход. 


Съдът видно от мотивите на обжалваното решение приема, че сигурността в държавата ми на произход търпи непрекъснато развитие и промяна, като всеки решаващ орган или съд следва да отчита ситуацията такава каквато е към момента на решаване на спора пред него, което становище е правилно и законосъбразно, но същият не е използвал други специализирани информационни източници освен справката на ДАБ.

2. Съдът също така при постановяване на решението си не е съобразил, че в множество свои решения ЕСПЧ приема, че отправната точка при разглеждане на исканията за международна закрила следва да бъдат Женевската конвенция от 1951 г. и Протоколът към нея от 1967 г., които понастоящем до голяма степен са включени в правото на ЕС посредством Квалификационната директива (2011/95/ЕС).


Принципът „забрана за връщане“ (non-refoulement) също е реципиран в общностното законодателство.


Квалификационната директива, въвежда в правото на ЕС набор от общи стандарти за признаването на лицата за бежанци или като такива, нуждаещи се от международна закрила. Това включва и забраната за връщане съгласно член 33 от Женевската конвенция от 1951 г.


Чл. 18 от Хартата за основните права на ЕС гарантирала правото на убежище, което включва зачитане на принципа „забрана за връщане“. В член 19 от хартата се посочвало, че никой не може да бъде принудително отведен, експулсиран или екстрадиран към държава, в която може да бъде осъден на смърт, да бъде подложен на изтезание или на друго нечовешко или унизително отнасяне или наказание.


В мотивите към хартата се заявява, че чл. 19, ал. 2 инкорпорира относимата съдебна практика на ЕСПЧ относно приложението на чл. 3 от ЕКПЧ. 

По силата на чл. 2 и чл. 3 от ЕКПЧ, се налага абсолютна забрана на всяко връщане на лице, което е изправено пред действителен риск от отнасяне, противоречащо на тези разпоредби.


Тази защита е различна от защитата от преследване, посочени в Женевската конвенция от 1951 г.


В практиката си ЕСПЧ приема, че чл. 3 от ЕКПЧ включва една от основните ценности на демократичното общество и по категоричен начин забранява изтезанието или нечовешкото или унизителното отнасяне или наказание.


По силата на чл. 3 държавата компетентна да разгледа молбата за международна закрила носи отговорност, когато е извършено принудително връщане в случаи, при които са били представени съществени доводи, че засегнатото лице ще е изложено на реален риск от изтезание или друго нечовешко или унизително отнасяне или наказание в държавата, в която е било върнато - делото Hirsi Jamaa and Others срещу Италия.


Съдът не е взел при постановяване на решението си, че е призната и нуждата от закрила на лица, чиито основания за предоставяне на убежище са възникнали, когато те вече са се намирали в приемащата държава („бежанци sur place“). 

Член 5 от Квалификационната директива изрично включва в обхвата си въпроса за тежки посегателства въз основа на събития, състояли се, след като жалбоподателят е напуснал своята държава на произход.


Съгласно същата норма основателното опасение от преследване или реалната опасност от понасяне на тежки посегателства може да се основават на събития, настъпили, след като молителят е напуснал държавата на произход.


Втората хипотеза касае случаите когато основателното опасение от преследване или реалната опасност от понасяне на тежки посегателства може да се основават на дейности, извършвани от молителя след неговото заминаване от държавата на произход, особено ако се установи, че дейностите, на които се основава молбата, представляват израз или продължение на убежденията или ориентацията, изразявани в държавата на произход.


Квалификационната директива урежда и субсидиарна закрила за лицата, които не могат да бъдат определени като бежанци, но които, ако бъдат върнати в своята държава на произход или в държавата на предишното си обичайно местопребиваване, ще бъдат изложени на сериозен риск от тежки посегателства като смъртно наказание или екзекуция (чл. 15, буква „а”), изтезание, нечовешко или унизително отнасяне или наказание (чл. 15, буква „б”) или тежки и лични заплахи срещу живота или личността като цивилно лице поради безогледно насилие в случай на международен или вътрешен въоръжен конфликт (член 15, буква „в”), реципирани в чл.9, ал.1 от ЗУБ.


В тази връзка съдът в противоречие със събраните доказателства не е приел, че административният орган при постановяване на решението си не се съобразил с наличието на решение от 17 февруари 2009 на Съда на Европейския Съюз (голям състав) година по дело С-465/07 (Meki Elgafaji and Noor Elgafaji срещу Staatssecretaris van Justitie), по тълкуването и прилагането на член 15, буква в) от Директива 2004/83/ЕО на Съвета от 29 април 2004 година относно минималните стандарти за признаването и правното положение на гражданите на трети страни или лицата без гражданство като бежанци или като лица, които по други причини се нуждаят от международна закрила, както и относно съдържанието на предоставената закрила, във връзка с член 2, буква д) от същата директива.


Съдът е приел, че ситуацията в Сирия не се характеризира като вътрешен въоръжен конфликт, който е достигнал такова високо равнище на безогледно насилие, че съществуват сериозни и потвърдени основания да се смята, че ако доверителят ми, в качеството си на цивилно лице бъде върнат в Сирия, ще претърпи посегателствата и заплахите по чл. 9, ал. 1, т. 3 ЗУБ, поради самото си присъствие на територията на страната.


Предвид това органът неправилно приема, че при връщането ми в страната ми на произход, животът ми не би бил поставен в сериозна опасност, което било в противоречие с чл. 3 от ЕКПЧ и чл. 15, б. „в” от Квалификационната директива.


Предвид фактите, касаещи липсата на сигурност за живота и личността на всеки човек на територията на Сирия, считам, че към настоящия момент липсват гаранции за предоставяне на вътрешна закрила, в която и да е друга част на страната, съгласно, дадените в чл. 8 от Квалификационната директива критерии.


Считам, че съдът формално е обсъдил, ситуация в Сирия, но освен тази информация за страната ми на произход, решаващият орган дори и формално не е обсъдил приложимостта на хипотезата на чл. 8, ал. 6 ЗУБ.


Същият не е обсъдил основанието и за приложение на принципа sur plase по чл. 8, ал. 6 от ЗУБ - опасения от преследване поради събития, които са настъпили след напускането на Сирия.

Не е обсъдено също и дали тези събития няма да обосновават основателното предположението, че спрямо мен няма да бъде осъществено и преследване по смисъла на чл. 8, ал. 4 от ЗУБ, при ноторно известното развитие на събитията в последните месеци в Сирия


Решаващия съд не е разгледал и не е взел предвид изложените по-горе обстоятелства, поради което е постановил, едно незаконосъобразно решение, постановено и при съществени нарушения на съдопроизводствените правила. 

ИСКАНЕ: С оглед гореизложеното уважаеми върховни административни съдии, Ви моля да постановите решение по силата на което да отмените Решение 9336/18.03.2025 год. на АССГ, 1 отд.,63 с-в, по адм.д.№ 11889/2024 год. със законните от това последици.


Особено искане: Моля на основание чл.4 от ГПК във връзка с чл.14 ал.2 от АПК за съдебното заседание да ми бъде назначен преводач от арабски език тъй като не владея български език.
Приложение: препис от жалбата за ответната страна

 С уважение:
